बैंकाक में बाढ़ का संकट गहराया  
थाइलैंड की राजधानी बैंकाक में बाढ़ का खतरा गहराने के बीच लोग बसों और अन्य वाहनों के जरिए शहर से दूर जाने का प्रयास कर रहे हैं।
थाइलैंड की राजधानी बैंकाक में बाढ़ का खतरा गहराने के बीच लोग बसों और अन्य वाहनों के जरिए शहर से दूर जाने का प्रयास कर रहे हैं। बड़ी संख्या में लोग अपनी दुकानों अथवा मकानों की हिफाजत के लिए सीमेंट की दीवारें भी बनवा रहे हैं।  थाई प्रधानमंत्री यिंगलक शिनावात्रा ने कहा, पानी की मात्रा बहुत ज्यादा है। कुछ पानी बैंकाक में आएगा, लेकिन हम कोशिश करेंगे कि यह जल्द खत्म हो जाए। यिंगलक की सरकार ने बैंकाक सहित सभी बाढ़ग्रस्त इलाकों में पांच दिनों के अवकाश का ऐलान किया है।  शिक्षा मंत्रालय ने स्कूलों को 7 नवंबर तक के लिए बंद करने का आदेश दिया है। लोग ऐहतियातन जरूरी समानों की खरीदारी कर रहे हैं और इस वजह से दुकानों एवं सुपर बाजारों में खासी भीड़ नजर आ रही है। प्रधानमंत्री ने लोगों से कहा है कि वे निचले इलाकों से हट जाएं और ऊंचे स्थानों की शरण लें।